**Әбу Насыр Әл-Фарабидің әлемдік ғылымға қосқан үлесі**

 Әбу Насыр Мұхаммед ибн Мухаммед Фараби ерте орта ғасырдағы ұлы ғұламалардың бірі болып табылады. Ол көпжақты оқымысты-энциклопедист және шығыс рационализмін қалыптастырғандардын бірі болды. Осы себепті оған “Аристотелден кейінгі екінші ұстаз!” деген құрметті атақ берілген Әл Фарабидің, бір кездері Орта Азияның етедегі мәдени орталығы болған қала Отырарда туылғаны тарихтан белгілі. Әл Фараби осы Отырарда, өзінің ана тілі қыпшақ тілінде бастауыш білім алады. Фарабидің еңбегі мен әрекет дәуірі араб мәдениетінің даму дәуірімен түстас келді. Оның айналысқан ғылым салалары: астрономия, логика, музыка мен математика теориясы, әлеуметтану және этика, медицина және психология, философия және құқық және тағы да басқалары. Тіпті 70 елдің тілін білгендігі туралы да аңыз деректер бар. Мұсылмандық қайта өркендеуі кезінде ғылым мен білім орталықтарына айналған қалаларда: Бұхара, Мерв, Харран, Александрия, Каир, Дамаск, Бағдатта білім нәріне сусындады. Ол көп жылын араб халифатының саяси және мәдени орталығы болып табылатын Бағдат қаласында өткізді. Грек авторларының шығармаларын аударумен айналысатын «Бейт әл-Хикма» («Даналық үйі») ғалымдарының еңбектерімен осы Бағдатта жан-жақты танысып, білімін жетілдіре келе, өзінің ыждаһаттылығы және ой-өрісінің кеңдігімен солардың арасынан озып шықты. Дәл осы жерде оған «әл-Мұғаллим-ас-Сани» («Екінші ұстаз») атағы берілген еді. Әрине, «бірінші ұстаз» деп Аристотельді айтатын. Расында да, екі данышпанды да көптеген жағдайлар: ғылыми ізденістерінің жан-жақтылығы мен ауқымдылығы, болмыстық, философия­лық мәні мен ондағы адамның орны, «қалыптасқан түсініктер» мен қатардағы халықтың тұрмыстық даналығына деген ортақ көзқарастары жақындастырды. Әл-Фараби алғаш рет өзіне дейінгі ұлы грек ойшылының зерттеу негізіне алған логика ғылымына өзіндік ерекше үлес қосты. Кейінгі Еуропа ғалымдары

 Аристотельдің күрделі ойларын әл-Фарабидің жеткізе талдауы арқылы ұғынып, мазмұнына терең бойлай алды десек те болады. Оның философиялық көзқарастарының ерекше батылдығы тіпті қоғамдық пікірлермен қайшы болып қалатын, өйткені грек философиясы мен ғылымы сол кездегі қоғам арасында толық қабылдана бермейтін. Аталған дәуірдегі ұстаным-жоралғыларға қарсы тікесінен айтқан пікірлері көптеген адамдарды және улемдерді де шошындырып, оны «діннен безген» деп айыптауларға да әкелді. Шын мәнінде, ол өз ой-пайымдауларын еркіндігімен ерекшеленетін және өз көзқарасынан тайқымайтын.
Фараби әлемдік деңгейдегі ғұлама-ғалым болатын, ол өз шығармашылығында араб, парсы, грек, үнді және түркі мә­дениетінің аса бағалы құндылықтарын жақындастырып және сүзгіден өткізіп талдауға алды, жетістіктерін айқын көрсетті.

 Ең бастысы, әл-Фараби Аристо­тельдің «Категория», «Бірінші және екінші аналитика» секілді философиялық және логикалық шығармаларына түсіндірмелер жазды. Сонымен қатар өзі де «Кемеңгерлік меруерті», «Ізгі қала тұрғындарының көзқарасы», «Мәселелердің түп мазмұны», «Ғылымдардың шығуы», «Бақытқа жету» және т. б. трактаттарын жарыққа шығарған.
 Ол әртүрлі мәдени дәстүрлерді жақындатушы гуманист-ғалым ғана емес, дәл мағынадағы нағыз ғылымды жаңғыртушы жаңашыл ретінде өз дәуірінің білімін жүйелеген данышпан болды. «Ғылымды сыныптау (жіктеу) туралы сөз» деген трактатында жоғарыда айтылғандар айқын көрініс берді.

 Әбу Насыр әл-Фарабидің өмірі, еңбегі, қоғамдағы орны ерекше. Бағдат оқымыстыларының арасында Орталық Азия мен Қазақстаннан шыққандар құрметті орындарды иеленді. Солармен бірге Бағдатқа – білімнің барлық саласынан; музыкадан бастап астрономияға дейін   хабары бар Фараби де келді. Фараби тіл ғылымының, калеграфияның, лингвистиканың, өлең құрастырудың, риториканың ірі теоретигі ретінде танылды. Сауатты жазу, каллиграфия, өлең жазуғ риторикадан трактовкалар жазды. Әбу Насыр ал-Фараби – жан-жақты дамыған музыкант әрі компазитор, мәнерлеп орындаушы әрі теоретик, тарихшы, музыкалық аспаптарды жасаушы шебер болды.

 Оның көптомдық “Музыка туралы үлкен трактат” деген шығармасы көптеген тілдерге аударылған. Фараби трактаттары біздің заманымызға дейін аса жоғары бағаланады. Фараби геометрияны барлық жаратылыстық-философиялық ғылымдардың негізі деп қарады. Ұлы идеаны “Философияны меңгерудің қажетті шарттары” деген трактатында анық келтірген.

 Астроном және астролог ретінде Фарабидің беделі жоғары болды, ол бұл ғылымдарды арифметика, геометрия, музыка сияқты жоғары педагогикалық ғылымдар категогриясына жатқызды. Физика мен жалпы жаратылыстанудан жазған Фараби еңбектері белгілі. Жалпы физикалық және жаратылыс құбылыстарын зерттеуде ол эксперименттер жасау қажеттілігін атап көрсетеді.

 Фараби тамаша дәрігер ретінде де белгілі. Дәрігерлік қызыметіне байланысты Фараби, сол замандағы басқа да дәрігерлер сияқты, алхимиямен, ботаникамен, минерологиямен айналысады. Ғылымның бұл салаларының бәрі жаратылыстану құрамына кіретін. Фараби географияға көп көңіл бөлді. Саяхатшы ретінде ол, Қазақстан мен Орталық Азияның, Таяу Шығыстың, Африканың көптеген ғылыми және мәдени орталықтарында болды. Оның Отрарда, Талас, Шаш, Самархант, Бухара, Хива, Кабул, Бағдат, Дамаск қалаларында болғаны құжат түрінде белгілі. Барлық елдер мен қалаларда, Фараби жаратылыс зерттеушісі, географ және астрорном ретінде аймақты оқып үйренді, орынның координаталарын анықтады т.б. Жаратылсытануға Фараби басты мән берді. Ол, “қандай да бір педагогикалық ғылымға қарағанда, табиғат туралы ғылым әлдеқайда бай және кең көлемді болып келеді” деп жазды. Өзінің басқа бір еңбегінде “философияны оқып үйренуден бұрын табиғат туралы ғылымды игеру керек, өйткені бұл ғылым адамға барынша жақын, мәндері анық және оған түсінікті ғылым саласы” деп жазады.

 Философия саласында Фараби өз заманындағы теңдесі жоқ тұлға саналды. Оның негізгі көзқарасы – рациональдық. Оның философиялық еңбектерінде Аристотель, Платон және басқа ертедегі данышпандардың философиялық еңбектеріне коментарийлер жазуға көп орын берілген. Фарабидің тамаша, өте бағалы еңбегі “Даналықтың маржандары” деген трактаты 1000 жылдан бері Шығыс университеттерінің оқулық құралы болып келеді.

 Фараби еңбектері Европаның қайта өрлеуінде үлкен рол атқарды. Бэкон, Л. Да Винчи, Коперник, кеплер, Лейбниц сияқты оқымыстылар өз жетістіктері үшін Фарабиге қарыздар.

 Бүкіл өркениеттің жан дүниесін даму бағытындағы оның білімін бағалау оңай емес. Oл шығыстa дa, бaтыстa дa ғылымның oдaн әpi дaмуынa үлкeн әсep eткeн бaй ғылыми мұpa қaлдыpды. Бұл oйшылдың ғылыми мұpaсын зepттeу, oның әлeмдiк ғылым мeн өpкeниeткe әсepiн aнықтaу бүгiнде өзeктi бoлып кeлeдi. Әл-Фapaбидiң eңбeктepi қазірге дeйiн өз мән-мaңызын жoғaлтқaн емес. Оның мeмлeкeт, eл бaсқapу жөнiндeгi тұжыpымдapы, әлeумeттiк-этикaлық сaяси көзқapaстapы бүгiнгi қoғaм үшiн дe aйpықшa мaңызды.

 Әл-Фараби өзінің трактаттарын сол замандағы рухани-ғылыми ақпараттың құралы саналған араб тілінде жазғанмен, өз отанының ғасырлар бойы нәр алған түркілік мәдениетінен алшақтаған емес.
Өзінің трактаттарында әдепті адам ілімін әл-Фараби гуманистік тұрғыдан қарастырады және сол адам бойындағы бірінші қасиет деп оның парасаттылығын көрсетеді. Оның шығармашылығында кездесетін «ақылды жан» («хайуани ақли») кейінгі еуропалық ағартушылардың «саналы адам» («homo sapiens») терминімен сабақтас.
 Фараби педагогиканы реформалаушы ретінде ой толғады, халықтың арасында білімді таратуға талпынды, ағарту арқылы адамдардың адамгершілігін дамытуға ұмтылды. Кейінгі еуропалық ағартушылардың, атап айтпаса да, осы әл-Фарабидің ағартушылық ілімін үлгі тұтқаны анық. Даналыққа ұмтылушыларға қоятын әл-Фарабидің талабы да жоғары. «Кімде-кім даналық ілімінің бастауларына ұмтылса, тіпті тырнағына дейін иманжүзді болып, үлгілі түрде тәрбиеленген, Құран мен заң ғылымын ең алдымен оқып үйренген болуы керек.
 Ақылға жүгінтіп, ұлағатты, ұятты, шыншыл, арамдықтан алшақ, жүгенсіздіктен, зинақорлықтан, өтіріктен, айлакерліктен безінетін болуға тиіс. Ақыл-ойы күйбің тірлікке тәуелді болмауы керек, заңды талаптарды жүзеге асыру кезінде шариғат пен сүннеттің бірде-бір қағидаларын бұзбауға тиіс, ғылым мен ғалымдар арасында алдыңғы қатарға көтерілу барысында ғылымды пайда табу немесе атақ алу үшін ғана таңдауы дұрыс емес».
 Міне, дәл осылай бөтен мақсаттарды көздеп, білімге ұмтылсын, мақтаншақтыққа, даңқ қуалау­шылыққа және материалдық байлықты бағындыру, шынында, философияның мәнін өзгертеді дегенді меңзеді.
Сондықтан да «адамның творчестволық қабілеті мен ақылының сатқындығы – ең бір ауыр күнә» деп санайды әл-Фараби, өйткені бұл жерде рухын бұлдап сатушы жеке адамның жаны ғана емес, бүкіл қоғам жоғарыдан төменге дейін азады. «Қала ізгілік орталығы болады» деп жазды осыдан мың жыл бұрын әл-Фараби, егер де ғылым мен өнер онда құрметтелсе, ойлы азаматтар өздерінің ар-ожданы мен қадір-қасиетін сақтап қана қоймай, өздерінің үлгісі мен азаматтардың рухына, басшылар мен олардың қол астындағыларына игі әсер етеді.
 Яғни данышпан әл-Фарабидің ой-толғамдары қаншама ғасырлар өтсе де, өзінің өзектілігін жоғалт­қан жоқ. Оның «Ізгі қала басшылары мен оның тұрғындары» және басқа трактаттары біздің шенеу­ніктердің үстел үстінде жатып қана қоймай, басшылыққа алар құралы болса, қоғамдағы талай қылмыс-күнәлардың азаятыны сөзсіз еді.
 Осындай тұлғалық деңгейге ең алдымен ел басшысы көтерілуге тиіс. Ол өзінің ізденімпаз қасиеті арқылы дана, ойшыл, кемеңгер, ақыл-парасат иесі болып шығады.
Сонымен, әл-Фараби өз заманының әмбебап, энциклопедист, полиглот ғалымы ретінде әлемдік деңгейдегі адамзат өркениетінде ерекше орын алады деуге болады.